b'\n_START_ARTICLE_\nToucouleri\n_START_PARAGRAPH_\nToucouleuri su stanovni\xc5\xa1tvo Zapadne Afrike koje govori fulskim jezhikom. \xc5\xbdive uglavnom na sjeveru Senegala gdje predstavljaju 26\xc2\xa0% stanovnika, du\xc5\xbe doline rijeke Senegala, u Mauretaniji, Gvineji (Dinguiraye) i u Maliju. Iako se predstavljaju etni\xc4\x8dkom skupinom, ne radi se o tome, prema malijskom autoru Amadouu Hamp\xc3\xa2t\xc3\xa9u B\xc3\xa2u, nego samo o "dostatno istorodnoj kulturnoj skupini iz Senegala i Gvineje (drevno kraljevstvo Fouta-Toro), islamiziranoj i fulogovornoj (govore fulskim). Ukratko, Toucouleuri su mesti\xc4\x8dne Fulbe. Srodni su im Srodni narodi su Sereri, Wolofi i Leboui._NEWLINE_Mnoge su ina\xc4\x8dice etnonima u vrelima: Foutank\xc3\xa9, Foutankor\xc3\xa9, Futankob\xc3\xa9, Futatoro, Futa Toro, Haalpulaaren, Haal Pulaaren, Haalpulaar, Haal Pulaar, Halpular, Hal Pular, Pulaar, Takruri, Tekarir, Tekrourien, Tekrour, Tekruri, Tokolor, Tokoror, Torado, Torodo, Toucouler, Toucouleurs, Tuculeur, Tukri, Tukuler, Tukuleur, Tukuloor, Tukulor, Turkylor._NEWLINE_Ime "Toucouleur" iskrivljeni je oblik rije\xc4\x8d Tekrour. Ime je podrijetlom od kraljevstva koje su osnovali, Tekrour. Pod imenom Toucouleur ovo je stanovni\xc5\xa1tvo na\xc5\xa1lo pravni status i stabilni identitet, koji im je dala francuska kolonijalna uprava koncem 19. stolje\xc4\x87a. Odre\xc4\x91uju se kao Haalpulaar\'en (oni koji govore pulaar, u jednini Haalpulaar) i Foutankob\xc3\xa9 (oni koji nastanjavaju Foutau)._NEWLINE_U 9. stolje\xc4\x87u pristigli su fulanski Toucouleri na tlo Senegala, \xc4\x8dija dr\xc5\xbeava postaje dominantna sila po\xc4\x8detkom drugog tisu\xc4\x87lje\xc4\x87a. U 11. stolje\xc4\x87u do Senegala sti\xc5\xbee islam kojeg su pro\xc5\xa1irili Almoravidi._NEWLINE_Francuzi su iz svoje faktorije u Saint-Louisu potisnuli narod Toucoulera 1854. godine i poduzeli osvaja\xc4\x8dki pohod na dr\xc5\xbeavu Waaloa u kojem su \xc5\xbeivjeli narodi Wolofa, Fulbe, Toucouleri, Saraholi i trarski Mauri, te dolini rijeke Senegala.'